చింతలపూడి (ఏలూరు జిల్లా)

చింతలపూడి, ఆంధ్రప్రదేశ్ రాష్ట్రం లోనిఏలూరు జిల్లా, చింతలపూడి మండలానికి చెందిన పట్టణం,మండల కేంద్రం. మెట్ట ప్రాంతంగా పేర్గాంచిన చింతలపూడి పామాయిల్, మామిడి, అరటి పంటలకు ప్రసిద్ధి చెందింది.

భౌగోళికం
thumb|వేగిలింగేశ్వర దేవస్థానం, చింతలపూడి
ఇది జిల్లా కేంద్రమైన ఏలూరు నుండి ఉత్తర దిశలో 48 కి.మీ. దూరంలో ఉంది. 
 జనాభా గణాంకాలు 
2011 భారత జనగణన గణాంకాల ప్రకారం ఈ గ్రామం 6811 ఇళ్లతో, 25952 జనాభాతో 3927 హెక్టార్లలో విస్తరించి ఉంది. గ్రామంలో మగవారి సంఖ్య 12438, ఆడవారి సంఖ్య 13514.

2001 వ.సంవత్సరం జనాభా లెక్కల ప్రకారం గ్రామ జనాభా 22532. ఇందులో పురుషుల సంఖ్య 11216. మహిళల సంఖ్య 11316, గ్రామంలో నివాసగృహాలు 5211 ఉన్నాయి.

పరిపాలన
చింతలపూడి నగరపంచాయితీ పట్టణ పరిపాలన నిర్వహిస్తుంది.

రవాణా సౌకర్యాలు
ఏలూరు - మేడిసెట్టివారిపాలెం రహదారిపై చింతలపూడి ఉంది.

 విద్యా సౌకర్యాలు 
ఒక ప్రభుత్వ వృత్తి విద్యా శిక్షణ పాఠశాల, ఒక ప్రైవేటు వృత్తి విద్యా శిక్షణ పాఠశాల ఉన్నాయి. ఒక ప్రభుత్వ అనియత విద్యా కేంద్రం ఉంది.సమీప ఇంజనీరింగ్ కళాశాల వేగవరంలో ఉంది. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఏలూరులో ఉన్నాయి.సమీప దివ్యాంగుల ప్రత్యేక పాఠశాల ఏలూరులో ఉంది.

 భూమి వినియోగం 
2011 జనగణన ప్రకారం భూ వినియోగం కింది విధంగా ఉంది:

 అడవి: 513 హెక్టార్లు
 వ్యవసాయేతర వినియోగంలో ఉన్న భూమి: 449 హెక్టార్లు
 వ్యవసాయం సాగని, బంజరు భూమి: 304 హెక్టార్లు
 వ్యవసాయం చేయదగ్గ బంజరు భూమి: 36 హెక్టార్లు
 నికరంగా విత్తిన భూమి: 2622 హెక్టార్లు
 నీటి సౌకర్యం లేని భూమి: 1020 హెక్టార్లు
 వివిధ వనరుల నుండి సాగునీరు లభిస్తున్న భూమి: 1602 హెక్టార్లు
 బావులు/బోరు బావులు: 1001 హెక్టార్లు
 చెరువులు: 575 హెక్టార్లు
 ఇతర వనరుల ద్వారా: 26 హెక్టార్లు

ఖనిజ నిక్షేపాలు
చింతలపూడి మండలంలో బొగ్గు నిక్షేపాలు అపారంగా ఉన్నాయని జియాలజికల్ సర్వే అఫ్ ఇండియా తెలిపింది. అందువల్ల భవిష్యత్తులో ప్రభుత్వం వారు ఆ మండలంలో ఉన్న వ్యవసాయ భూములను స్వాధీనం చేసుకొనే అవకాశమున్నది Deccan Chronicle - Saturday 7, 2014

ఇవీ చూడండి
 చింతలపూడి మండలం (ఏలూరు జిల్లా)

మూలాలు

 వెలుపలి లంకెలు 

వర్గం:ఏలూరు జిల్లా పట్టణాలు